ປະເທດຝຣັ່ງ

**ປະເທດຝຣັ່ງ** (; ) ຫຼື ຊື່ທາງການແມ່ນ **ສາທາລະນະລັດຝຣັ່ງ** () ເປັນປະເທດຢູ່ໃນພາກພື້ນເອີຣົບຕາເວັນອອກ ທັງຍັງປະກອບໄປດ້ວຍເກາະ ແລະ ດິນແດນອື່ນໆ ໃນຕ່າງທະວີບ ປະເທດຝຣັ່ງແຜ່ນດິນໃຫຍ່ຂະຫຍາຍຕົວຕັ້ງແຕ່ທະເລເມດີແຕຣາເນຈົນເຖິງຊ່ອງແຄບອັງກິດ ແລະ ທະເລເໜືອ ແລະ ຈາກແມ່ນ້ຳນາຍຈົນເຖິງມະຫາສະໝຸດອັດລັງຕິກ ຊາວຝຣັ່ງມັນເອີ້ນແຜ່ນດິນໃຫຍ່ວ່າ ຫົກລ່ຽມ '' (L'Hexagone) *ເນື່ອງ​ຈາກ​ຮູບ​ຮ່າງ​ທາງ​ດ້ານ​ຮ່າງ​ກາຍ​ຂອງ​ປະ​ເທດ​ ການປົກຄອງດ້ວຍລະບອບເຄິ່ງປະທານາທິບໍດີ ມີປະຊາກອນ 67 ລ້ານຄົນ (ປີ 2021) ແບ່ງການປົກຄອງອອກເປັນ 18 ແຄວ້ນ (ລວມແຄວ້ນພົ້ນທະເລ 5 ແຄວ້ນ) ເຊິ່ງກວມເອົາເນື້ອທີ່ 643,801 ຕາລາງກິໂລແມັດ ມີເມືອງຫຼວງ ແລະ ເມືອງໃຫຍ່ທີ່ສຸດແມ່ນປາຣີເຊິ່ງຖືເປັນໜຶ່ງໃນສູນກາງທາງດ້ານວັດທະນະທຳ ແລະ ເສດຖະກິດຂອງທະວີບເອີຣົບ ແລະ ຍັງມີເມືອງສຳຄັນອື່ນໆ ເຊັ່ນ: ລີຢອນ, ມາຣ໌ເຊ, ຕູລູສ, ບັອກໂດ, ລີລ ແລະ ນິສ. ປະເທດຝຣັ່ງມີຊາຍແດນຕິດກັບປະເທດແບນຊິກ, ປະເທດລຸກຊຳບວກ, ປະເທດເຢຍລະມັນ, ປະເທດສະວິດ, ປະເທດອິຕາລີ, ປະເທດໂມນາໂກ, ປະເທດອັງໂດລາ ແລະ ປະເທດແອັດສະປາຍ ແລະ ຍັງເຊື່ອມຕໍ່ກັບສະຫະລາຊະອານາຈັກທາງອຸໂມງຊ່ອງແຄບອັງກິດ ແລະ ເນື່ອງຈາກການມີດິນແດນພົ້ນທະເລໄວ້ໃນຄອບຄອງ ເຮັດໃຫ້ປະເທດຝຣັ່ງມີເຂດເວລາແຕກຕ່າງກັນຫຼາຍເຖິງ 12 ເຂດ ຫຼາຍກວ່າທຸກປະເທດໃນໂລກ ລວມທັງມີອານາເຂດຕິດຕໍ່ກັບປະເທດເບຣຊິນ, ປະເທດຊູຣິນາມ (ຕິດກັບກຸຍຢານຝຣັ່ງ) ແລະ ແຊັງມາແຕັງຂອງໂຮນລັງ (ຕິດກັບຊິນມາເຕີນ).

## ຊື່ 
ຄຳວ່າ **ຝຣັ່ງ () ** ມາຈາກຄຳໃນພາສາລາແຕງວ່າ *Francia* ເຊິ່ງແປຕາມກົງວ່າ **ດິນແດນຂອງຊາວຟຣັງ (Frankland) ** ແລະ ມີຫຼາຍທິດສະດີສົມມຸດເຖິງທີ່ມາຂອງຄຳວ່າ *ຟຣັງ (Franks) * ເຊິ່ງໜຶ່ງໃນນັ້ນແມ່ນຄຳໃນພາສາປະໂລໂຕ-ເຢຍລະມັນວ່າ *Frankon* ເຊິ່ງແປວ່າ ຫຼາວ ຫອກ ຫຼື ທວນ ເຊິ່ງເປັນອາວຸດຂອງຊາວຟຣັງ ອັນເປັນທີ່ຮູ້ຈັກກັນໃນຊື່ *ຟຣັງຊິດສະກາ* (Francisca).

ອີກທິດສະດີໜຶ່ງຕາມຫຼັກນິເວດວິທະຍາແມ່ນໃນພາສາເຢຍລະມັນບູຮານ ໂດຍຄຳວ່າ *ຟຣັງ* ແປວ່າອິດສະຫຼະ ເຊິ່ງກົງກັນຂ້າມກັບຄວາມເປັນຂ້ອຍຂ້າ ໂດຍຄຳດັ່ງກ່າວຍັງຄົງປາກົດໃນພາສາຝຣັ່ງປັດຈຸບັນໃນຮູບ *ຟຣັງ* (Franc) ເຊິ່ງແມ່ນສະກຸນເງິນຂອງປະເທດຝຣັ່ງຈົນກະທັ່ງປ່ຽນເປັນສະກຸນເງິນເອີໂຣໃນປີ ຄ.ສ. 2002.

ໃນປັດຈຸບັນປະເທດເຢຍລະມັນຍັງເອີ້ນປະເທດຝຣັ່ງວ່າ *Frankreich* ເຊິ່ງແປວ່າ *ອານາຈັກຂອງຊາວຟຣັງ'' ອີກນຳ.

## ການແບ່ງເຂດການປົກຄອງ 
ປະເທດຝຣັ່ງແຜ່ນດິນໃຫຍ່ (Metropolitan France - "France métropolitaine, la Métropole, l'Hexagone") ແບ່ງການປົກຄອງເປັນ

* '*13 ແຄວ້ນ (*régions*) ** 
ໂດຍໃນແຕ່ລະແຄວ້ນແບ່ງອອກເປັນ **ແຂວງ (départements) *' ລວມທັງໝົດ 96 ແຂວງ.

ນອກຈາກໃນເອີຣົບແລ້ວ ປະເທດຝຣັ່ງຍັງມີເຂດການປົກຄອງພົ້ນທະເລ (d'outre-mer) ຢູ່ໃນທະວີບຕ່າງໆທັງ ອາເມຣິກາເໜືອ, ອາເມຣິກາໃຕ້, ອາຟຣິກາ, ອັງຕາກຕິກ ແລະ ໂອເຊອານີອີກດ້ວຍ.
* '''5 ແຂວງພົ້ຍທະເລ (Départements d'outre-mers: DOM) ** ມີເຊັ່ນ: ກົວດາລູເປ (Guadeloupe), ກຸຍຢານຝຣັ່ງ (Guyane française), ມາຕິນິກ (Martinique), ເຣອູນີຢົງ (Réunion) ແລະ ມາຢົດ (Mayotte) ທັງຫ້າດິນແດນມີຖານະດຽວກັບແຄວ້ນໃນຝຣັ່ງພາກພື້ນທະວີບ ກ່າວຄື ເປັນທັງແຄວ້ນ ແລະ ແຂວງໃນເວລາດຽວກັນ.
* **4 ເຂດຊຸມຊົນພົ້ນທະເລ (Collectivités d'outre-mer) ** ມີເຊັ່ນ: ແຊັງປີແອ ແລະ ມິແກລົງ (Saint Pierre and Miquelon), ວາລິດ ແລະ ຟູຕູນາ (Wallis-et-Futuna), ແຊັງບາກເຕເລມີ (Saint Barthélemy) ແລະ ແຊັງມາແຕັງ (Saint Martin).
* **1 ປະເທດພົ້ນທະເລ (Pays d'outre-mer: POM) ** ດິນແດນແຫ່ງດຽວຂອງຝຣັ່ງທີ່ໄດ້ຮັບການເອີ້ນຊື່ນີ້ແມ່ນ ໂປລິເນຊີຝຣັ່ງ (Polynésie française) ເຊິ່ງເຄີຍເປັນດິນແດນພົ້ນທະເລ (TOM) ມາກ່ອນ ແຕ່ໄດ້ຮັບການປ່ຽນແປງຖານະໃນວັນທີ 28 ມີນາ ຄ.ສ 2003 ໂດຍແບ່ງອອກເປັນ 5 ເຂດບໍລິຫານຍ່ອຍ.
* **1 ເຂດຊຸມຊົນຮູບແບບພິເສດ (Collectivité sui generis) ** ແມ່ນ ນູແວງກາເລໂດນີ (Nouvelle-Calédonie) ເຄີຍມີຖານະເປັນດິນແດນພົ້ນທະເລມາຈົນຮອດປີ ຄ.ສ 1999 ຈຶ່ງໄດ້ຮັບການປ່ຽນແປງຖານະ ແບ່ງອອກເປັນ 3 ແຂວງ (provinces) ໄດ້ແກ່ ແຂວງນອກຊູດ ແລະ ອີລົວໂຢເຕ.
* **1 ດິນແດນພົ້ນທະເລ (Territoires d'outre-mer: TOM) '* ແມ່ນ ດິນແດນພາກໃຕ້ຝຣັ່ງ ແລະ ອັງຕາກຕິກ (Terres australes et antarctiques françaises) ໂດຍແບ່ງອອກເປັນ 4 ຂົງເຂດ (districts) ໄດ້ແກ່: ໝູ່ເກາະແກເກີເລນ (Îles Kerguelen) ໝູ່ເກາະໂກຣເຊັດ (Îles Crozet) ເກາະອຳສະເຕີດຳ ແລະ ເກາະແຊັງໂປນ (Île Amsterdam and Île Saint-Paul) ແລະ ແຕຣາເດລີ (Terre Adélie).
* ດິນແດນ 5 ເກາະໃນມະຫາສະໝຸດອິນເດຍ ເຊິ່ງບໍ່ມີຜູ້ອາໄສຢູ່ຢ່າງຖາວອນ ໂດຍຮູ້ຈັກກັນໃນຊື່ ໝູ່ເກາະຢາຍ ຫຼື ອິນເຊປາກ (Îles Éparses) ໄດ້ແກ່: ບາຊັດດາອິນເດຍ (Bassas da India), ເອີໂຣປາ (Île Europa), ຊູອັງເດີໂນວາ (Juan de Nova), ກະໂລລີໂອໂຊ (Glorioso) ແລະ ຕຣົມເລນ (Tromelin) ທັງໝົດຖືກປົກຄອງໂດຍແຂວງພົ້ນທະເລເຣອູນີຢົງ.
* ເກາະທີ່ບໍ່ມີຜູ້ອາໄສ 1 ແຫ່ງ ແມ່ນ ເກາະກລິບເປີຕົງ (Île de Clipperton) ຢູ່ໃນມະຫາສະໝຸດປາຊີຟິກ ໃກ້ຊາຍຝັ່ງປະເທດເມັກຊິກ. ປົກຄອງໂດຍຂ້າຫຼວງໃຫຍ່ສາທາລະນະລັດ ຝຣັ່ງ ປະຈຳທ້ອງຖິ່ນພົ້ນທະເລໂປລິເນຊີຝຣັ່ງ.

## ອ້າງອີງ
## ເບິ່ງຕື່ມ 
* ຫໍແອບແຟນ
* ພະລາຊະວັງແວກຊາຍ

## ແຫຼ່ງຂໍ້ມູນອື່ນ 
* France from the BBC News
* 
* France at *UCB Libraries GovPubs*
* 
* France *Encyclopædia Britannica* entry
* France at the EU
* 
* Key Development Forecasts for France from International Futures

;ລັດຖະບານ
* France.fr (in English)  Official French tourism website
*  Élysée.fr – Official site of the French Presidency
*  Pages Jaunes – ເວັບໄຊຢ່າງເປັນທາງການຂອງສະໝຸດໂທລະສັບຂອງຝະລັ່ງ
*  Official Site of the Government
* Official site of the French public service  – Links to various administrations and institutions
* Chief of State and Cabinet Members  on *The World Factbook*
* Official site of the National Assembly

;ເສດຖະກິດ
* OECD France statistics

;ການສຶກສາ

;ວັດທະນະທຳ
* Cocorico! French culture 
* *Contemporary French Civilization'' , journal, University of Illinois.

;ການທ່ອງທ່ຽວ
* FranceGuide  – Official website of the French Government Tourist Office

ຝ
ຝ
ໝວດ:ປະເທດຝຣັ່ງ